Goulc'han Kervella

Goulc'han Kervella, ganet d'ar 4 a viz Gouere 1951 e Plougerne en ur familh bezhinaerien, zo ul leurenner, ur c'homedian, ur rener strollad c'hoariva hag ur saver pezhioù-c'hoari ha romantoù. Gant e strollad c'hoariva Ar Vro Bagan o deus graet berzh an arvestoù brezhonek ha gallek diskouezet da viliadoù a dud.
 E vuhez 
Kregiñ a reas gant e studioù medisin e 1969 ha sevel a reas un dezenn diwar-benn Ar medisinerezh el lennegezh vrezhonek en  hag  kantved. D'ar memes koulz e oa krog da vezañ troet gant ar c'hoariva hag en doa kemeret perzh e Strollad ar Vro Bagan, un oaled evit ar re yaouank ha chomet eo e rener. E 1982 e reas e soñj mont war ar vicher komedian. 

Skrivet ha savet en deus meur a bezh-c'hoari e galleg hag e brezhoneg ha kaset en deus ur pezh-mell labour evit brudañ ar c'hoariva er skolioù. Awenet eo gant istor Bro-Leon, he zud vrudet, he zud vunut hag he sevenadur, pouez ar relijion enni. Skrivet en deus levrioù brezhonek ivez evel ur buhezskrid, danevelloù ha romantoù.

Savet en deus pezhioù-c'hoari istorel pe gempred levezonet pe get gant testennoù anavezet (Barzaz Breiz, Pasion Jezuz-Krist, Mojenn Kêr-Is, Buhez Mikael an Nobletz) hag ivez pezhioù-c'hoari farsus, enno ur sell hag ur preder war emdroad kevredigezh Bro-Leon pe Vreizh a-bezh. 

Koulskoude en deus leurennet Goulc'han Kervella pezhioù-c'hoari pe danevelloù an oberourien vrezhonek pennañ ivez : Tangi Malmanche, Jakez Riou, Yann-Vari Perrot, Jarl Priel, Roparz Hemon, Per-Jakez Helias, Pêr-Mari Mevel, Naig Rozmor. Lakaet en deus da dreiñ e brezhoneg pezhioù-c'hoari Anton Tchec'hov (An droug a ra ar butun), Georges Courteline (Gant aon da gaout bazhadoù), Alejandro Casona (Justis ar C'harijidor), Tristan Bernard (Laeroñsi).

Meur a wech eo bet c'hoariet ar pezhioù-c'hoari evit ar skinwel brezhonek : Meurlarjez ha Lina savet gant Roparz Hemon, da skouer.

Graet en deus Strollad ar Vro Bagan ul labour a-bouez-tre gant ar skolidi hag ar skolajidi skoliataet gant Diwan ken e vezont boas, darn anezho dianav, da vont war al leurenn.

Kemer perzh e buhez e gornad a ra Goulc'han Kervella. Bet eo bet eilmaer Plougerne etre 1983 ha 2001 ha prezidant Mirdi ar vezhinerien.

Roet eo bet Kolier an Erminig dezhañ e 1998.

2016
E miz Genver e oa bet roet da c'houzout e oa prest ur romant gant Kervella da zont er-maez eus ti TES pa oa bet enebet gant Rektoriezh Roazhon ouzh an embann abalamour ma oa bet meneget anv Roparz Hemon en oberennGoulc'han Kervella a ro e soñj diwar-benn afer e levr difennet gant an ensellerezh akademiezh, France Belu Breizh Izel, 05/02/2016Ils défendent le livre de Goulc'han Kervella, Ouest-France, 21/04/2016. Embannet eo bet en eil trimiziad 2016 e ti Al Liamm gant an titl : Mari-Vorgan ar Glandour.

Oberoù G. Kervella
C'hoariva
Ma c'helljen-me kanañ laouen, embannet gant Al Liamm (1977)
Buhez Mikael an Noblez
Liberta
Ar Basion Vras
Gwerz ar vezhinerien

Skridoù all
Laenneg medisin. Al Liamm, 1985 (Priz Langleiz), tezenn medisin war buhez Laenneg.
Lara. Al Liamm, 1989, teskad danevelloùDindan an titl Lara eo bet adembannet e 2002 gant An Here - Al Liamm war un dro an danevelloù a oa e Lara 1989 hag ar re a oa e-barzh E vrennigenn ziwezhañ e 1999, gant ur rakskrid gant Herve ar Bihan. .
Ar chase. Al Liamm, 1980, romant.
Brezel ar Rigadell, romant polis. Al Liamm, 1994, romant.
E vrennigenn ziwezhañ. An Here - Al Liamm, 1999, teskad danevelloù.
Yann-Vari Perrot : istor ur pezh-c'hoari, kenembannet gant Al Lanv ha Strollad ar Vro Bagan, 1991. 
Dre ar prenestr. Al Liamm, 2006, danevelloù.
 Pemp dorn d'ar maout, Al Liamm, niv. 357, 2006, romant polis savet asambles gant Frañsez Favereau, Yann Gerven, Stefan Moal ha Filip Oillo.
Aada ha Marki, (Goulc'han Kervella), Al Liamm
 N'eus ket a garantez eürus, romant, Skol Vreizh, 2015
 Mari-Vorgan ar Glandour, romant polis, Al Liamm, 2016
 Distro Jarl eus ar brezel, romant, Skol Vreizh, 2018
 Temptadur ar c’hloareg Frañsez, romant, Aber, 2018
 Karantez-digarantez, teskad kevellennoù, Aber, 2020
 Enez an Amerikaned, romant, Skol Vreizh, 2021

Oberennoù all zo bet embannet gant Emgleo Breiz.

Troidigezhioù
-embannet gant TES : 
Marie-Hélène Place ha Caroline Fontaine-Riquier, Nedeleg Baltazar, TES, 2017.
Gabrielle Vincent,
Ernest ha Célestine - Goulennoù Célestine, TES, 2015
Ernest ha Célestine - Gouel Nedeleg Ernest ha Célestine, TES, 2017
Ernest ha Célestine - Ar wezenn Nedeleg, TES, 2017
Ar yarig a felle dezhi gwelet ar mor, Gwengolo 2019

Pennadoù
Un nebeut evezhiadennoù diwar-benn ar c'hoariva brezhonek, Al Liamm niv. 193, 1979.

Enorioù
E 1998 e voe roet Kolier an Erminig dezhañ en abeg d'e labour evit Breizh hag ar brezhoneg.

Levrlennadur
 Goulc'han Kervella, Roll ar pezhioù c'hoariet gant Strollad ar Vro Bagan. In : Al Liamm, nn 245, Du-Kerzu 1987. 50 pezh-c'hoari renablet.

Liamm diavaez
Goulc'han Kervella o kaozeal diwar e benn YouTube

Notennoù

Rummad:Ganedigezhioù 1951
Rummad:Strollad ar Vro Bagan
Rummad:Meneger ar skrivagnerien
Rummad:Aktourien Breizh
Rummad:Aktourien vrezhonek
Rummad:Aozerien romantoù polis
Rummad:Leurennerien
Rummad:Emsaverien Breizh
Rummad:Urzh an Erminig
Rummad:Priz Langleiz